Царево село
Царево село или Царево () е град в Северна Македония, център на община Царево село в областта Пиянец, с население от 10 454 души (2002). Градчето е център на Царевоселско-Каменишката епархия на Македонската православна църква.

География 
Делчево е разположено в източната част на Северна Македония. Столицата на Скопие е на 170 км западно, най-близкият регионален център е град Щип на около 82 км, западно, границата с България е на 12 км източно, откъдето през ГКПП Делчево-Логодаж може да бъде преминато в България, Благоевград е едва на 40 км от Делчево, а София на 138 км североизточно.

Градчето е разположено на река Брегалница, в горното ѝ течение, в северните склонове на Малешевската планина и рида ѝ Голак, в близост до мястото, където Брегалница разделя Малешевската планина от Осоговската. Делчево е най-голямото селище и център на областта Пиянец заключена в склоновете на Малешевска и Осоговска планина. Надморската височина на селището варира между 590 и 640 м над морското равнище.

История 
Първото споменаване на Царево село е от един закон на Стефан Душан от 1347 г. Тогавашното е име е било Царско село. Според преданията, по време на византийското владичество, градът се е наричал Василево, което в превод от гръцки означава Царево.

В Османската империя 

По време на османското владичество, градът се е наричал Султание, а българското му название е Царево село. В средата на XVII век оттук минава османският пътешественик Евлия Челеби, който пише за селището:

Според статистиката на Васил Кънчов („Македония. Етнография и статистика“) в 1900 година Царево село е смесено българо-турско село с 520 души жители българи християни, 575 българи мохамедани и 425 турци.

По данни на секретаря на екзархията Димитър Мишев („La Macédoine et sa Population Chrétienne“) в 1905 година всичките 520 жители на Царево село са българи екзархисти и в селото функционират две български училища – основно и прогимназиално.

При избухването на Балканската война в 1912 година 8 души от Царево село са доброволци в Македоно-одринското опълчение.

По време на Междусъюзническата война в Царево село са погребани 627 български военнослужещи.

В Сърбия и Югославия 

След като Царево село попада в Сърбия след Междусъюзническата война в 1913 година, сръбският крал Петър I го провъзгласява за град. През 1915 година, по време на Първата световна война, Царево село отново е окупирано от български части, които се изтеглят в 1918 година.

Според Димитър Гаджанов в 1916 година в Царево село живеят 806 българомохамедани и 649 българи-християни.

Царево село влиза в рамките на българската държава от 1941 до 1944 година, като негови кметове са Никола Кир. Починков от Радомир (13.VIII.1941 - 22.III.1943), Величко Вел. Кулев от Шумен (02.IV.1943 - 9.IX.1944) и Л. Иванов. През 1946 в Царево село е осъществен показен противобългарски съдебен процес над 9 души начело със Славе Гърневски и Георги Шикеринов. Градът е прекръстен на Делчево от югославските власти на 13 май 1950 г. в чест на Гоце Делчев.

В Северна Македония 
Според преброяването от 2002 година градът има 11 500 жители. Докато преброяването през 2021 отчита 9644 жители.

Образование 
Градът с неголямото си население разполага с две основни училища и едно средно:
 СУ „Методия Митевски—Брицо“
 ОУ „Ванчо Пърке“
 ОУ „Св. Климент Охридски“

Забележителности 

 Край Царево село е разположен манастирът „Света Богородица Балаклия“.
 Църквата „Успение на Пресвета Богородица“ е изградена в XIX век. Не е изписана, а иконите са от Димитър Папрадишки, Григорий Пецанов и други автори.
 Манастирът „Покров на Пресвета Богородица“ е изграден в 1920 година и цялостно възобновен в 1990 година. Не е осветен, няма живопис и икони.

Личности 

От Царево село е българският печатар и общественик, кмет на Кюстендил Васил Янакиев (1878 – 1946). Еротей Николов (1884 – ?) и Григор Бояджийски (1870 – 1948), са дейци на ВМОРО, а Ангел Симеонов (1892 – 1933) – на ВМРО. Методи Митевски (1924 – 1962) е югославски комунист и политик от СР Македония. Любомир Белогаски (1911 – 1994) е виден художник, а Елена Кожухарова (р. 1945) – писателка от Северна Македония.

Побратимени градове 
  Благоевград, България
  Симитли, България;
  Ягодина (град), Централна Сърбия;
  Вишгород, Украйна;
  Борнова, Турция;
  Жирардов, Полша

Вижте също 
 Списък на градовете в Северна Македония

Външни препратки 
 Официален сайт на Община Царево село
 www.delcevo.com
 Васил Кънчов. Из „Пътуване по долините на Струма, Места и Брегалница“

Бележки